Azərbaycan "Xədicə Layihəsi" beynəlxalq mükafata layiq görülüb Aprel 08, 2016
Azadlıq radiosunun məlumatına görə, xüsusi - "Tom Renner" mükafatına "Xədicə Layihəsi" layiq görülüb.
Mütəşəkkil Cinayətkarlıq və Korrupsiyanın Araşdırılması Layihəsinin (OCCRP) başlatdığı "Xədicə Layihəsi"ndə AzadlıqRadiosu, Meydan TV, İtaliyanın Araşdırmaçı jurnalist təşkilatı, "TT" xəbər agentliyi və digər beynəlxalq media qurumları və jurnalistlər əməkdaşlıq edib.
"Xədicə Layihəsi" üzrə ötən bir ildə azı 10 araşdırma dərc olunub. Araşdırmalar üzə çıxarıb ki, prezident ailəsi ölkədə ən böyük bankların, brend hotellərin sahibidir. Layihədə ötən bir ildə prezident övladlarının Böyük Britaniyada, Rusiyada, Rumınyada milyonlarla dollarlıq mülkləri, ABŞ-dakı Azərbaycan lobbiçiləri haqda da yazı hazırlanıb.